
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-988-lē

	
	(prot. Nr. 28, 93. §)




Par lūgumu nodot bez atlīdzības Rīgas valstspilsētas pašvaldības īpašumā 
Latvijas valstij Finanšu ministrijas personā piederošā nekustamā īpašuma 
Slokas ielā 93, Rīgā (kadastra Nr. 01000650033), daļu


Pamatojoties uz Publiskas personas mantas atsavināšanas likuma 3. panta pirmās daļas 6. punktu, 5. panta pirmo daļu un 42. panta pirmo daļu, Pašvaldību likuma 4. panta pirmās daļas 3. punktu, 10. panta pirmās daļas 16. punktu, 73. panta ceturto daļu, Zemes ierīcības likuma 5. panta 4. punktu, 8. panta pirmās daļas 3. punktu, ņemot vērā Rīgas domes 08.07.2026. lēmumu Nr. RD-26-897-lē “Par Rīgas attīstības programmas 
2022.–2027. gadam aktualizētā Rīcības plāna un Investīciju plāna 2026. un 2027. gadam apstiprināšanu” (Investīciju plāna 2026. un 2027. gadam projekta ID APS0957.42), Rīgas domes 04.07.2017. iekšējos noteikumus Nr. 2 “Sabiedrības vajadzībām nepieciešamo nekustamo īpašumu atsavināšanas kārtība Rīgas valstspilsētas pašvaldībā”, Rīgas domes Satiksmes un transporta lietu komitejas 16.03.2026. lēmumu “Par zemes vienību daļu ielu sarkano līniju robežās atsavināšanu būvprojekta “Gājēju un velosipēdistu ceļa ierīkošana Dzirciema ielā un Buļļu ielā” īstenošanai” (sēdes prot. Nr. 15, 3. §), SIA “GEOPOLS.LV” 29.06.2026. zemes vienības ar kadastra apzīmējumu 01000650033 (Slokas iela 93, Rīga) sadales plānu, Rīgas dome nolemj:

1. Atzīt, ka Latvijas valstij Finanšu ministrijas personā piederošā nekustamā īpašuma Slokas ielā 93, Rīgā (kadastra Nr. 01000650033), sastāvā esošās zemes vienības (kadastra apzīmējums 01000650033) 982 m2 platībā daļa 281 m2 platībā, kas uzrādīta SIA “GEOPOLS.LV” 29.06.2026. zemes vienības ar kadastra apzīmējumu 01000650033 (Slokas iela 93, Rīga) sadales plānā ar apzīmējumu “A” (turpmāk – projektētā zemes vienība “A”) un atrodas ielu aizsargjoslā (ielu sarkanajās līnijās), ir nepieciešama Pašvaldību likuma 4. panta pirmās daļas 3. punktā noteiktās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un             pārvaldību – izpildes nodrošināšanai, proti, projekta “Gājēju un veloinfrastruktūras izbūve Dzirciema ielā un Buļļu ielā” (ID APS0957.42) īstenošanai.

2. Ņemt vērā, ka projektētā zemes vienība “A” zemes ierīcības ceļā nodalāma no nekustamā īpašuma Slokas ielā 93, Rīgā (kadastra Nr. 01000650033), sastāvā esošās zemes vienības (kadastra apzīmējums 01000650033) un reģistrējama Nekustamā īpašuma valsts kadastra informācijas sistēmā un zemesgrāmatā.

3. Lūgt Ministru kabinetu un Finanšu ministriju:
3.1. pilnvarot Rīgas valstspilsētas pašvaldības Īpašuma departamentu un zemes ierīkotāju, kurš publiskā iepirkuma procedūras rezultātā ieguvis tiesības sniegt mērniecības pakalpojumus Rīgas valstspilsētas pašvaldības Īpašuma departamenta vajadzībām un ar kuru noslēgts atsevišķā pakalpojuma līgums, veikt visas nepieciešamās darbības lēmuma 2. punktā minētā uzdevuma izpildei, lai zemes ierīcības ceļā atdalītu projektēto zemes vienību “A” un sadali reģistrētu Nekustamā īpašuma valsts kadastra informācijas sistēmā un zemesgrāmatā;
3.2. pēc lēmuma 2. punktā minētā uzdevuma izpildes pieņemt lēmumu par zemes vienības 281 m2 platībā, kas izveidota no projektētās zemes vienības “A”, nodošanu bez atlīdzības Rīgas valstspilsētas pašvaldības īpašumā.

4. Uzdot Rīgas valstspilsētas pašvaldības Īpašuma departamentam veikt visas darbības, kas nepieciešamas lēmuma 2. punktā minētā uzdevuma izpildei atbilstoši piešķirtajam pilnvarojumam (lēmuma 3.1. apakšpunkts) un projektētās zemes vienības “A” pārņemšanai Rīgas valstspilsētas pašvaldības īpašumā.

5. Noteikt, ka visi izdevumi saistībā ar lēmuma 2. punktā minētā uzdevuma izpildi un projektētās zemes vienības “A” iegūšanu Rīgas valstspilsētas pašvaldības īpašumā apmaksājami no Rīgas valstspilsētas pašvaldības pamatbudžeta programmas 03.01.00. “Rīgas valstspilsētas pašvaldības Īpašuma departamenta darbības un nekustamā īpašuma izmantošanas procesu nodrošinājums” līdzekļiem.

6. Noteikt, ka ar dienu, kad Rīgas valstspilsētas pašvaldības īpašuma tiesības uz projektēto zemes vienību “A” ir nostiprinātas zemesgrāmatā, valdījuma tiesības īsteno Rīgas valstspilsētas pašvaldības Ārtelpas un mobilitātes departaments.

7. Rīgas valstspilsētas pašvaldības Īpašuma departaments un Rīgas valstspilsētas pašvaldības Ārtelpas un mobilitātes departaments atbilstoši savai kompetencei ir atbildīgi par lēmuma izpildi.


Pielikumā: SIA “GEOPOLS.LV” 29.06.2026. zemes vienības ar kadastra apzīmējumu 01000650033 (Slokas iela 93, Rīga) sadales plāns.

